รบกวนสอบถามค่ะ พ่ออายุ 70 ปี มีประวัติโรคหัวใจขาดเลือดเฉียบพลัน ทำบอลลูนครั้งแรกไม่ผ่าน เนื่องจากเลือดแข็งตัวมาก ต้องทำการให้ยาสลายลิ่มเลือด 7 วันถึงได้ทำบอลลูน 1 เส้น เมื่อ 6 ปีก่อน ปัจจุบันได้ทราบจากพี่เมื่อเร็วๆนี้ จากการที่พี่ตามพ่อไปทำ echco พบว่าพ่อมีอาการลิ้นหัวใจรั่ว แต่บอกว่าไม่เป็นไร เป็นธรรมชาติของผู้สูงอายุและอาการแบบนี้ ให้ดูแลตัวเองไป (แต่พ่อให้พี่ปิดเป็นความลับ แกคงจะสบายใจแบบนี้) จึงสอบถามคุณว่า ดูแลตัวเองมีอะไรบ้าง แล้วเมื่อไรต้องทำการรักษา พ่อเป็นคนรั้นชอบทำแต่งาน งานหลักๆที่ในแต่ละวันจะมี1. พ่อมีอาชีพตัดเย็บเสื้อผ้า2. จ่ายตลาด ทำกับข้าว และงานบ้านต่างๆ เช่น กวาดบ้าน ถูบ้าน ซักผ้าด้วยมือ (แม่เดินไม่ไหว, ส่วนลุกออกมาทำงานนอกบ้าน)3. พ่อจะยกตะกร้าผ้าขึ้นชั้น 3 ไปตาก (ประมาณ 10 กิโล) และขึ้นลงบันได 3 ชั้น วันละ 4-5 รอบหรือมากกว่าพ่อก็มีอาการเหนื่อยอยู่ ปกติไม่ได้ทำไรนั่งเฉยๆก็จะหายใจแรงอยู่ ถามเวลาทำงานว่าเหนื่อยไหมก็ตอบว่าเหนื่อยเป็นธรรมดา คนมันแก่ แต่พักแล้วหาย การทำงานในข้อ 1-3 สามารถทำได้หรือไม่เป็นอันตรายไหม พอรู้ว่าพ่อเป็นอะไรก็เครียดตลอดเวลาเลยค่ะ จะถามที่รักษาก็เป็นสิทธิบัตรทอง ปกติตรวจก้เร็วอยู่แล้วค่ะ รบกวนด้วยนะคะ
สวัสดีค่ะ ในผู้ป่วยที่มีหัวใจขาดเลือดเฉียบพลัน ร่วมกับมีลิ้นหัวใจรั่วดังกล่าวมานั้น อาจจะมีภาวะหัวใจวายร่วมด้วยได้ ซึ่งอาจจะอธิบายถึุงอาการเหนื่อยแม้จะนั่งเฉยๆ ภาวะหัวใจวายคือภาวะที่กล้ามเนื้อหัวใจสูญเสียการทำงานจนไม่สามารถสูบฉีดเลือดไปเลี้ยงทั่วร่างกายได้ อาการที่พบได้บ่อยใจลำบาก หอบเหนื่อย เจ็บแน่นอก อ่อนเพลีย ขาและข้อเท้าบวม เกิดจากการบวมน้ำ ไอมีเสมหะสีชมพู เป็นต้นหากมีอาการเหนื่อยแม้ทำกิจกรรมที่ไม่ควรเหนื่อย เช่นกิจวัตรประจำวัน การเดินไปห้องน้ำ เดินไปมาในบ้าน อันนี้แสดงว่าภาวะหัวใจวายอาจจะเป็นค่อนข้างรุนแรง ให้รีบไปพบแพทย์ไม่ต้องรอวันนัด ส่วนถ้ามีอาการเหนื่อยเมื่อออกแรงนั้น ก็อาจจะเกิดจากการทำงานของหัวใจที่น้อยลงไปกว่าคนปกติ อาจจะทำให้ควรจะงดการกิจกรรมชนิดดังกล่าวลงไป และสังเกตอาการว่าหายเหนื่อยได้หรือไม่ สาเหตุอื่นๆของการเหนื่อยเช่น โรคทางปอด เช่น ปอดติดเชื้อมักมีไข้ไอร่วมด้วย หรือมีหลอดลมตีบแคบจากหลอดลมโป่งพองหรือโรคหอบหืดเป็นต้นแนะนำการพักการทำงานที่ต้องออกแรงมากๆไปก่อน ให้เหลือแต่กิจกรรมเบาๆ แล้วสังเกตอาการอย่างใกล้ชิด หากเหนื่อยมากขึ้น เจ็บแน่นอก ขาบวม ไอ ให้รีบไปพบแพทย์ค่ะ